041541 การยกเลิกการเป็นบุคคลค้ำประกันให้กับผู้ต้องหา ท้องฟ้า 19 สิงหาคม 2553
การยกเลิกการเป็นบุคคลค้ำประกันให้กับผู้ต้องหา
อ่านจากหลายๆคำถามแล้วไม่มีอันไหนตรงกับสิ่งที่หนูสงสัยเลยค่ะ เลยอยากจะรบกวนถามอาจารย์ดังนี้ค่ะ
คือเมื่อประมาณ1-2ปีที่แล้ว แฟนหนูถูกตำรวจจับด้วยข้อหา ลักทรัพย์นายจ้าง ศาลตัดสินจำคุก แต่รอลงอาญา2ปี ในการประกันตัวเค้าออกมา หนูจำเป็นต้องลงชื่อค้ำประกันให้กับเค้า แต่ปัจุบัน หนูได้เลิกลากับเค้าแล้ว และต้องการยกเลิกการเป็นบุคคลค้ำประกัน สามรถทำได้มั้ยคะ ถ้าทำได้ มีขั้นตอนอย่างไรบ้างคะ
รบกวนอาจารย์ด้วยคะ หนูอยากทราบจริงๆไม่รู้จะปรึกษาใคร ขอบคุณมากๆค่ะ
ถ้าคุณค้ำประกันว่าเขาจะชำระหนี้ ก็ถอนไม่ได้เว้นแต่เจ้าหนี้เขาจะยอม ซึ่งปกติก็ไม่เคยมีใครยอม แต่ถ้าเขาชำระหนี้นั้นหมดแล้ว การค้ำประกันนั้นก็เป็นอันหมดพันธะไป แต่ถ้าเป็นการไปประกันตัวให้เขาออกมาสู้คดี เมื่อศาลตัดสินคดีจบแล้ว การประกันตัวนั้นก็หมดความผูกพันแล้ว เวลาถามคำถามต้องเล่าให้ชัดเจนพอสมควร มิฉะนั้นคนตอบก็ได้แต่เดา ๆ เอา